**KRITERIJI OCJENJIVANJA ZA PREDMET**

**BIOLOGIJA**

**1. ELEMENTI I KRITERIJI OCJENJIVANJA ZA BIOLOGIJU**

**1.1. ELEMENTI OCJENJIVANJA I OBLICI PROVJERE UČENIČKIH POSTIGNUĆA**

Elementi ocjenjivanja učeničkih postignuća iz nastavnog predmeta **biologija** su:

***usvojenost bioloških koncepata***

***prirodoznanstvene vještine.***

***Usvojenost bioloških koncepata*** obuhvaća postignuća u kognitivnoj ili spoznajnoj domeni razvoja. U sklopu te sastavnice vrednuje se poznavanje temeljnih pojmova i stručnog nazivlja, razumijevanje pojmova i procesa u živom svijetu, objašnjavanje međuodnosa i uzročno-posljedičnih veza u živome svijetu te kompleksne međuovisnosti žive i nežive prirode.

 ***Prirodoznanstvene vještine*** podrazumijevaju primjenu usvojenih bioloških zakonitosti i teorija na primjerima iz okruženja, tumačenja novih (vlastitih) primjera i rješavanje problema. U ovoj se sastavnici ocjenjuje učenikova sposobnost i vještina prikazivanja dostupnih podataka o nekoj pojavi ili procesu na znanstveni način te razvrstavanja u glavne kategorije, raspravljanja problema (pojave) s različitih motrišta, smislenog raščlanjivanja problema (tabelarni prikaz, grafikon) i prikazivanja međuodnosa. U sklopu ove sastavnice vrednuju se samostalni praktični radovi, učenikova aktivnost tijekom nastavnog procesa, domaći uradci, prezentacije, plakati i seminarski radovi.

Afektivno područje razvoja, iskazano kroz **Odnos učenika prema radu** u pravilu se prati bilješkama i ocjenjuje opisno. Ta se ocjena također uzima u obzir pri konačnom zaključivanju ocjene.

**Provjeravanje i ocjenjivanje uspjeha učenika provodi se prema Pravilniku o načinima, postupcima i elementima vrednovanja u osnovnoj i srednjoj školi.**

**Usmeno provjeravanje i ocjenjivanje učenikova znanja** provodi se sustavno, u pravilu na svakom nastavnom satu, bez obveze najave.

**Pismeno provjeravanje i ocjenjivanje učenikova znanja** provodi se minimalno četiri puta godišnje i objavljuje u kalendaru pismenih provjera znanja.

**1.2. KRITERIJI OCJENJIVANJA UČENIČKIH POSTIGNUĆA**

|  |
| --- |
| USVOJENOST PROGRAMSKIH SADRŽAJA- usmeno |
| OCJENA | OPIS POSTIGNUĆA |
| odličan | - učenik samostalno iznosi činjenice, povezuje i generalizira pojmove- učenik samostalno opisuje i objašnjava različite procese, samostalno navodi vlastite primjere- učenik povezuje podatke prikazane grafovima, slikama ili u tablicama i samostalno interpretira - učenik se jasno i argumentirano izražava prilikom odgovaranja - učenik samostalno rješava i složenije zadatke- učenik se koristi dodatnim izvorima znanja i informacijama iz različitih izvora - učenik uspješno izvršava korelaciju sa srodnim sadržajima drugih predmeta |
| vrlo dobar | - učenik samostalno iznosi činjenice, povezuje i generalizira pojmove- učenik pravilno objašnjava i primjenjuje većinu pojmova - učenik uglavnom samostalno opisuje tijek nekog procesa- učenik povezuje podatke prikazane grafovima, slikama ili u tablicama i interpretira ih uz pomoć nastavnika - učenik samostalno rješava jednostavne, a uz pomoć nastavnika i složenije zadatke- učenik uspješno izvršava korelaciju sa srodnim sadržajima drugih predmeta  |
| dobar | - učenik poznaje osnovne pojmove, te ih interpretira i primjenjuje činjenično znanje uz potpitanja nastavnika - učenik obrazlaže sadržaj koristeći zadane primjere uz intervenciju nastavnika - učenik rješava jednostavne zadatke - učenik povezuje podatke prikazane grafovima, slikama ili u tablicama ali ih interpretira uz pomoć nastavnika- učenik jasno izlaže sadržaj, ali je nejasan u argumentiranju |
| dovoljan | - učenik prepoznaje osnovne pojmove - učenik se prisjeća dijelova nastavnih sadržaja - učenik navodi osnovne faze nekog procesa, ali ih ne može samostalno opisati i izvesti zaključke- učenik prepoznaje podatke prikazane grafovima, slikama ili u tablicama ali ih ne može samostalno interpretirati |
| nedovoljan | -učenik ne prepoznaje osnovne pojmove -učenik nije u mogućnosti dati točne i relevantne odgovore niti uz potpitanja nastavnika, - učenik grafove, slike ili tablične podatke ne povezuje i ne može ih interpretirati |

**USVOJENOST PROGRAMSKI SADRŽAJA- PISMENO**

Tijekom nastavne godine učeničko znanje će se na ovaj način provjeravati četiri puta godišnje: dva u prvom i dva u drugom polugodištu ( u skladu s postojećim zakonskim odredbama). Učenici na ovaj način rješavaju prethodno najavljenu pisanu zadaću u trajanju od 45 minuta. Svaki pismeni rad ima vlastite kriterije bodovanja koje nastavnik određuje prije pisanja pismene provjere. Nakon pisanja pismene provjere ti se kriteriji predočavaju i učenicima na satu analize pismene provjere. Brojčana ocjena učeničkog znanja dovosi se temeljem slijedeće bodovne skale:

0-49%- ocjena nedovoljan

50-62% - ocjena dovoljan

63-75%- ocjena dobar

76- 89% - ocjena vrlo dobar

90-100% - ocjena odličan.

|  |
| --- |
| PRIRODOZNANSTVENE VJEŠTINE |
| OCJENA | OPIS POSTIGNUĆA |
| Odličan | -učenik samostalno, brzo i točno rješava problemske zadatke, stečeno znanje primjenjuje u svim situacijama -učenik redovito izrađuje domaće zadaće , izrazito se trudi i vrlo rijetko griješi, uključuje se u rasprave, komentira i postavlja pitanja, samostalne praktične radove izrađuje korektno, na vrijeme, prezentacije ili plakati i seminarski radovi su pregledni, točni i kreativni  |
| vrlo dobar | - učenik samostalno i točno rješava problemske zadatke te stečeno znanje primjenjuje u novim situacijama uz poticaj - učenik redovito izrađuje domaće zadaće, izrazito se trudi i griješi u rješavanju složenijih zadataka, uključuje se u rasprave, komentira i postavlja pitanja, samostalne praktične radove izrađuje precizno, na vrijeme, prezentacije ili plakati i seminarski radovi su pregledni, točni ali u izražavanju iskazuje nepreciznost  |
| dobar | - učenik rješava jednostavnije zadatke, stečeno znanje primjenjuje u novim situacijama uz pomoć nastavnika - učenik uglavnom izrađuje domaće zadaće, ali su često nepotpune ili s greškama, ponekad se uključuje u raspravu, samostalne praktične radove izrađuje na vrijeme, ali površno, prezentacije ili plakati i seminarski radovi su također načinjeni površno  |
| dovoljan | - učenik rješava vrlo jednostavne zadatke, stečeno znanje primjenjuje uz veću pomoć nastavnika i drugih učenika - učenik rijetko izrađuje domaće zadaće, nepotpuno i s greškama, uglavnom se ne uključuje u rasprave, kasni s izradom samostalnog praktičnog rada, prezentacije ili plakati i seminarski radovi su oskudni i neprikladni  |
| nedovoljan | - učenik nije u mogućnosti primijeniti najosnovnija znanja - učenik ne izrađuje domaće zadaće, kao ni samostalne praktične radove, prezentacije ili plakate i seminarske radove, ne uključuje se u rasprave  |

**1.3. UTVRĐIVANJE ZAKLJUČNE OCJENE**

Utvrđivanje zaključne ocjene **ne mora** biti aritmetička sredina ocjena upisanih u ocjensku rešetku Imenika. Zaključna ocjena izvodi se prema prevladavajućoj ocjeni iz elemenata ocjenjivanja. Sve ocjene iz elemenata ocjenjivanja imaju jednaku vrijednost. Opisne ocjene također se uzimaju u obzir pri konačnom zaključivanju ocjene.

**2. KRITERIJI ZA VRJEDNOVANJE SAMOSTALNOG RADA**:

Samostalni radovi (seminari, ppt prezentacije i plakati) vrednovat će se po sljedećim kriterijima:

|  |  |  |
| --- | --- | --- |
| **odličan** | **Vrlo dobar** | **dobar** |
| - Rad ima preglednu strukturu (uvod, glavni dio, zaključak). - Temeljne ideje, metodologija i rezultati istraživanja jasno i razumljivo su navedeni, povezani i potkrijepljeni adekvatnim primjerima, odabir terminologije prikladan, zaključci uvjerljivi. - Uočljivo je kritičko promišljanje o temi rada i korištenoj metodologiji u radu. - Rad je napisan precizno, jasno i gramatički korektno. - Prikaz sadržaja ukazuje na njihovu usvojenost i povezivanje sa drugimsadržajima neophodnim za potpunu izgradnju koncepta.- Učenik je koristio je relevantnu literaturu. | - Rad ima preglednu strukturu.- Temeljne ideje, metodologija rada i rezultati istraživanja djelomično su navedeni i argumentirani.- Rad je napisan jasno i gramatički korektno. - Uočljivo je kritičko promišljanje o temi rada. - Korištena literatura nije u potpunosti relevantna.- Prikaz sadržaja ukazuje na njihovu usvojenost, ali je nepotpuno njegovopovezivanje sa sadržajima neophodnim za potpunu izgradnju koncepta. | - Rad ima preglednu strukturu ali ne djeluje cjelovito. - Temeljne ideje, metodologija i rezultati istraživanja djelomično su navedeni ali nije uočljivo razumijevanje navedenih komponenti. - Ne izražava originalan pristup temi, korišteno je manje bibliografskih jedinica od preporučenoga, literatura dijelom nije relevantna - Postoje pravopisne pogreške- Prikaz sadržaja ukazuje na njihovu usvojenost, ali izostaje njegovo povezivanje sa sadržajima neophodnim za potpunu izgradnju koncepta. |